NaiveNeuron/SloPal huggingface dataset:
E. Bauer, poslankyňa: (2003-09-17):
Z. Martináková, podpredsedníčka NR SR: Prosím, hlasujeme o tomto návrhu. (Hlasovanie.) Prítomných 129 poslancov, za návrh hlasovalo 79, proti 34, zdržalo sa 16 poslancov. Návrh sme schválili. Prosím poslanca Ladányiho, aby uviedol hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov a zákon Slovenskej národnej rady č. 372/1990 Zb. o priestupkoch v znení neskorších predpisov (tlač 299). L. Ladányi, poslanec: Ďakujem. Prosím, pani predsedajúca, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Z. Martináková, podpredsedníčka NR SR: Prosím, hlasujeme o postúpení tohto návrhu zákona do druhého čítania. (Hlasovanie.) Prítomných 126 poslancov, za návrh hlasovalo 84, proti 6, zdržalo sa 36 poslancov. Návrh zákona do druhého čítania sme schválili. Pokračujte, prosím, pán poslanec. L. Ladányi, poslanec: Ďakujem. Pani predsedajúca, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre obranu a bezpečnosť, ďalej aby za gestorský výbor určila hlasovaním Výbor Národnej rady Slovenskej republiky pre obranu a bezpečnosť a rozhodla, že návrh zákona prerokujú určené výbory v termíne do 10. októbra 2003 a v gestorskom výbore do 17. októbra 2003 od jeho prerokovania v prvom čítaní na schôdzi Národnej rady. Z. Martináková, podpredsedníčka NR SR: Prosím, hlasujeme o tomto návrhu. (Hlasovanie.) Prítomných 128 poslancov, za návrh hlasovalo 103, proti 3, zdržalo sa 22. Návrh sme schválili. Dámy a páni, to bol posledný návrh zákona, o ktorom sme mali hlasovať o 17.00 hodine. Budeme pokračovať v rokovaní o návrhu poslanca Národnej rady Slovenskej republiky Jirka Malchárka na vydanie zákona, ktorým sa mení zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov (tlač 335). Prosím pána poslanca Malchárka, aby zaujal svoje miesto. Pán poslanec Hort má procedurálny návrh.
Figeľ, Ján, podpredseda NR SR (2012-07-24):
Ďakujem pekne, pán minister. Prosím spravodajcu z výboru pre obranu a bezpečnosť pána poslanca Rastislava Čepáka, aby podal správu o výsledku prerokovania tohto návrhu vo výbore. Nech sa páči.
M. Číž, podpredseda NR SR: (2010-01-29):
Slovo má pán poslanec Palko.
Figeľ, Ján, podpredseda NR SR (2014-03-19):
Ďakujem pekne. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa teraz, či sa niekto hlási do rozpravy ústne. Nie je tomu tak, takže vyhlasujem týmto rozpravu za skončenú. Pán navrhovateľ, netreba asi nič dodávať. Pán spravodajca? Ďakujem obidvom. Prerušujem rokovanie o tomto bode programu. A budeme pokračovať v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení. Je to tlač 895. Teraz prosím pána ministra práce, sociálnych vecí a rodiny Slovenskej republiky Jána Richtera, aby zaujal miesto určené pre navrhovateľov, a podobne spravodajcu pána Viliama Jasaňa pre spravodajcov. Včera som prerušil, respektíve neukončil svoje vystúpenie pán kolega Ivan Švejna, ktorý bol písomne prihlásený. Má už aj čerstvý ďalší pohár vody. Takže nech sa páči, druhý diel. Máte slovo, pán poslanec. (Pokračovanie rokovania o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 895.)
Číž, Miroslav, doterajší podpredseda NR SR (2010-07-08):
Pán poslanec Juraj Droba.
Mojš, Milan, poslanec NR SR (2019-09-13):
Pán predseda, keďže sme hlasovali o pozmeňujúcich návrhoch z informácie výboru a o pozmeňujúcich návrhoch, ktoré odzneli v rozprave, a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Ondruš, Branislav, poslanec NR SR (2011-07-07):
Ďakujem pekne, pán predsedajúci. Ďakujem aj vám, pán kolega Chren. Som veľmi rád, že ste povedali to, čo ste povedali, lebo presne o tom som sa usiloval hovoriť. Presne to, keď sa forma alebo procedúra zahmlieva a tvrdí sa, že ide predovšetkým o obsah. Presne to je jedna zo základných čŕt boľševizmu. Presne to sa dialo vždy, keď boľševici, či už sprava alebo zľava, sa dostávali k moci, tak hovorili o tom, že treba vravieť o obsahu, lebo to je dôležité, o čo nám ide, nie o forme, čiže spôsoboch, akými sa k nášmu cieľu chceme dostať. A presne to, čo hovoríte, tým ste len podčiarkli to, že moje tvrdenie, že pracujete boľševickými metódami, je pravdivé, pretože v mene toho, aby ste obhájili teda obsah, to, čo nazývate vy obsah, porušujete procedúry, porušujete pravidlá. A čo je ale najdôležitejšie, vážení kolegovia, tí, ktorí sa cítite byť urazení tým slovom boľševik, tak čo je najdôležitejšie, porušujete to z pozície sily. Z pozície väčšinového postavenia v parlamente. Ak väčšina v nejakej spoločnosti porušuje pravidlá, porušuje procedúry a robí to v mene svojho väčšinového postavenia, tak to je prejav boľševizmu, a je skutočne jedno, ako je ideologicky zafarbený. A to je to, čo som chcel povedať a myslel som to nie ako prejav mládežníckej nerozvážnosti, ale myslel som to, hovoril som po vážnej úvahe a rozvahe. A pán kolega Osuský, ja plne kvitujem váš prístup, teda že nevykrikujete a neskáčete nikomu do reči, lebo ja by som robil presne to isté, keby som sa priviezol do parlamentu načierno. (Potlesk.)
Glváč, Martin, podpredseda NR SR (2016-09-09):
Pani poslankyňa Zemanová.
Hlina, Alojz, poslanec NR SR (2015-11-24):
Áno, určite hovoríme o zákone o Policajnom zbore, hovoríme o paragrafe, ktorý je tesne pod tým paragrafom, ktorý ste chceli novelizovať, a to je hodnotenie policajtov. O tom hovorím, dobre, ako chcete hodnotiť policajtov, keď štátny rozpočet nepozná niečo také, máte promile. A poviem vám ten výsledok. Ale ja s tým skončím, pán minister. Ja som vám dával dve interpelácie z pohľadu toho, čo robí vaša smerácka úžernícka nebankovka. A na jednu aj na druhú interpeláciu sme mi brutálne odpovedali. Možno raz bude tu niekoho zaujímať, aké brutálne odpovede je schopný poslať minister vnútra poslancovi za to, že ho interpeluje. (Reakcia z pléna.) Ja stále hovorím o zákone. Možno raz k tomu príde, že to bude niekoho bude zaujímať, dúfam. A ako budú hodnotení tí vyšetrovatelia, tí policajti, ktorí dovolili to, čo dovolili, pán minister? A ja vám poviem dve konkrétne mená. Ja som dal dve oznámenia. Ja som zvedavý, ako budete riešiť tých dvoch konkrétnych policajtov, ako sa vysporiadali s tou otázkou, čo robia tým ľuďom, to ma zaujíma, ako využijete tie parametre v tom ustanovení zákona sedemdesiatosem o Policajnom zbore, lebo ja chcem vidieť niekoho, kto tu už zahučí na niečom. Vy dlhodobo kryjete pôsobenie úžerníckych nebankoviek. Už tu konečne sa NBS-ka zobudila... (Prerušenie vystúpenia predsedajúcim.)
Pfundtner, Edita, poslankyňa NR SR (2014-12-09):
Vážená pani predsedajúca, vážené panie poslankyne, vážení páni poslanci, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu ústavného zákona. Predmetný návrh ústavného zákona spĺňa po formálno-právnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh ústavného zákona prerokoval ústavnoprávny výbor, výbor pre verejnú správu a regionálny rozvoj a výbor pre nezlučiteľnosť funkcií. Ako gestorský navrhol ústavnoprávny výbor s tým, aby výbory prerokovali návrh ústavného zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia uvedeného návrhu ústavného zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom, vrátane určenia gestorského výboru a lehoty na prerokovanie návrhu ústavného zákona vo výboroch v zmysle uvedeného rozhodnutia predsedu Národnej rady. Pani predsedajúca, prosím, otvorte všeobecnú rozpravu.
Grendel, Gábor, podpredseda NR SR (2023-06-13):
Teraz na vystúpenie pána predsedu vlády štyri faktické poznámky. Končím možnosť prihlásiť sa s ďalšími. Ako prvý pán poslanec Peter Pollák.
Goga, Ľudovít, poslanec NR SR (2018-09-18):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 1078). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a  gestorský výbor do 32 dní od prerokovania návrhu zákona v Národnej rade v prvom čítaní. Prosím, pán predsedajúci, otvorte všeobecnú rozpravu.
Ďuriš Nicholsonová, Lucia, podpredsedníčka NR SR (2018-05-17):
Nasleduje vystúpenie pána poslanca Mizíka.
Kondrót, Maroš, poslanec NR SR (2019-06-20):
Ďakujem pekne, pán predsedajúci. V rozprave vystúpil jeden pán poslanec, nebol podaný žiadny návrh. Preto vás prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, predseda NR SR (2015-09-18):
Prezentujme sa a hlasujme o pridelení návrhu výborom a určení gestorského výboru ako aj lehôt na prerokovanie tohto návrhu.(Hlasovanie.) Prítomných 124 poslancov, za hlasovalo 120, zdržali sa 3 poslanci, nehlasoval 1. Schválili sme návrh pána spravodajcu. Pán poslanec Demjan uvedie hlasovanie v prvom čítaní o vládnom návrhu zákona o finančnej kontrole a audite (tlač 1695), bod 11 schváleného programu. Nech sa páči. (Hlasovanie o vládnom návrhu zákona o finančnej kontrole a audite a o zmene a doplnení niektorých zákonov , tlač 1695.)
Pčolinský, Peter, poslanec NR SR (2016-12-08):
Ďakujem. To najlepšie na koniec. Tak za rodinu Pčolinských (smiech v sále) želám všetkým krásne Vianoce. (Potlesk.)
Bugár, Béla, podpredseda NR SR (2018-02-06):
Áno, otváram rozpravu v rámci tretieho čítania . Pýtam sa, či sa hlási niekto do rozpravy. Konštatujem, že nie je tomu tak. Vyhlasujem rozpravu za skončenú. Pani poslankyňa Kuciaňová, nech sa páči.
Jurinová, Erika, podpredsedníčka NR SR (2015-05-27):
Ďakujem, pán poslanec. Kým dám priestor ešte pre faktické poznámky, prišiel návrh, aby sa o 17.00 hodine nehlasovalo a pokračovalo sa v prerokovaní tohto bodu programu. Je všeobecný súhlas? (Súhlasná reakcia z pléna.) Ďakujem pekne, páni poslanci. To znamená, že o 17.00 hodine nebudeme hlasovať. A dávam slovo na faktické poznámky, ktoré sú na vystúpenie pána poslanca Přidala. Osem faktických poznámok. Uzatváram možnosť (reakcia z pléna)... Viac? Tak prosím, prosím teda tabuľu, aj aby... Nie sú uvedené zrejme. Deväť faktických poznámok? Uzatváram možnosť prihlásiť sa s faktickou poznámkou. Po vypočutí faktických poznámok o slovo požiadal pán minister životného prostredia Žiga. Nech sa páči, pán poslanec Brocka. Pán poslanec, nech sa páči.
Sulanová, Magdaléna, poslankyňa NR SR (2021-10-20):
Ďakujem pekne za slovo. Ja by som chcela povedať, že zámer tohto zákona je absolútne neprehliadnuteľný, je to úplne jasné, žiadne praktické veci. Sme v Európskej únii, chodia tu aj Holanďania, Nemci, Francúzi a tí skutočne nepotrebujú tento maďarský názov, to je jedna vec. Druhá vec, každý občan tejto republiky musí ovládať štátny jazyk, teda musí vedieť názov všet... názov svojej obce pozná v štátnom jazyku a nemusí mať na tabuliach ešte názov svojej národnostnej menšiny, po druhé, po tretie žiadna iná národnostná menšina to nežiada, len Maďari, čiže toto je, to je predĺžená ruka Budapešti, to je jasné. A ešte chcem povedať jednu vec, na mapách všade, a keď používate aj navigáciu musíte vždy uvádzať názov tej, teda oficiálny názov daného mesta alebo danej dediny v tej krajine. Takže všetko je, je to absolútne bezpredmetné, nemá to žiaden účel ani zmysel, jedine tu rozdúchavať vášne a rušiť dobré vzťahy medzi slovenským a maďarským národom. Ďakujem.
Jurinová, Erika, podpredsedníčka NR SR (2015-06-25):
Ďakujem pekne, pán spravodajca. Otváram všeobecnú rozpravu. Do rozpravy som dostala dve písomné prihlášky. Prihlásený je pán poslanec Martin Poliačik a pani poslankyňa Edita Pfundtner z klubu MOST – HÍD. Dávam slovo prvému prihlásenému rečníkovi pánovi poslancovi Poliačikovi.
Goga, Ľudovít, poslanec NR SR (2017-02-03):
Ďakujem za slovo. Ako už odznelo, my z hnutia súhlasíme s návrhom zákona, ako je predkladaný. Ale ja rovnako, ako poznamenal pán kolega Dostál, mám za to, že ľudia pracujúci počas sviatkov a dňoch pracovného voľna nie sú motivovaní nutnosťou, potrebou pracovať, ale nutnosťou zarobiť peniaze. Treba si naozaj uvedomiť, že pokiaľ sa pozeráme do krajín Európskej únie, ako západných krajín Európskej únie, napríklad v Rakúsku je príjem nízko, resp. mzda nízkopríjmových skupín okolo 1 000 až 1 500 euro a podpora v nezamestnanosti sa hýbe okolo 800 euro, čo je dostatočný príjem na to, aby nemuseli tuto ľudia pracovať počas sviatkov a dňoch pracovného pokoja. Ale u nás, žiaľbohu, tá ekonomická situácia nie je taká. Ďakujem.
A. Belousovová, podpredsedníčka NR SR: (2007-07-03):
Ďalej v rozprave vystúpi pán poslanec Lipšic a po ňom bude vystupovať pán poslanec Mamojka. Nech sa páči, pán poslanec Lipšic, máte slovo.
M. Pado, poslanec: (2009-12-08):
Dámy a páni, ak chceme pomôcť týmto obciam pri riešení pálčivých problémov, myslím si, že máme možnosť podporiť tento návrh novely zákona. Ďakujem za pozornosť.
Blahová, Natália, poslankyňa NR SR (2017-12-06):
Vážený pán premiér Fico, vaša výzva „vyhrajte voľby“ bude čoskoro naplnená. Som o tom pevne presvedčená. A to z jednoduchého dôvodu, už nebude z čoho rozkrádať a vaši oligarchovia vás pustia k vode. Vy sa tu hrdíte tým, že ste nedali pokyn na zneužívanie tajnej služby, že ste zachovali demokratické voľby, že ste neovplyvňovali televíziu napriek tomu, že ste k tomu mali možnosť, že ste hrali vždy férovú hru? Jednak to nie pravda. A v druhom rade vy vážne očakávate, že v 21. storočí uprostred Európy vám niekto bude ďakovať za to, že dodržiavate medzinárodné dohovory, ústavu a zákony?! Keby to aspoň pravda bola. Toto je bezprávna krajina! Neexistuje tu spravodlivosť a vymožiteľnosť práva! Ľudia trpia šikanou štátnych orgánov priamo na váš pokyn a na pokyn vašich ľudí! Tí ľudia vonku vás počúvajú a dochádza im trpezlivosť! Generujete jednu vládnu krízu za druhou! Rozkrádate, šikanujete a deštruujete túto krajinu! Choďte do zabudnutia! Najlepšie všetci odrazu a hneď! Ďakujem. (Reakcie z pléna a potlesk.)
P. Farkas, poslanec: (2001-12-13):
J. Migaš, predseda NR SR: Hlasujeme o druhom pozmeňujúcom návrhu pána poslanca Andrassyho. (Hlasovanie.) Prítomných je 126 poslancov, za 55, proti 33, zdržalo sa 35, nehlasovali 3. Tento návrh sme neschválili. Ďalší.
Blanár, Juraj, podpredseda NR SR (2023-02-03):
Pán predseda výboru Saloň s faktickou poznámkou.
Hrnčiar, Andrej, podpredseda NR SR (2019-03-26):
Pán poslanec Klus.
O. Nachtmannová, poslankyňa: (2007-11-30):
Na rok 2008 počítame s deficitom verejných financií vo výške 2,3 % z HDP, pričom do tohto dlhu vstupuje dlh Sociálnej poisťovne vo výške 1,3 % z HDP. Dajme si do pomeru rok 2006  –  4,2 % a fakticky, keď to očistíme od dlhu Sociálnej poisťovne 1 % z HDP. Myslím si, že pre súdnych občanov je zrejmé, že vzdelávanie je prioritou vlády Slovenskej republiky.
Viskupič, Marián, poslanec NR SR (2021-02-03):
Ďakujem za slovo. Poprosím členov výboru pre financie, aby sa dostavili do miestnosti výboru hneď po ukončení rokovania, cca o 12.05 hod. Ďakujem pekne.
Žiga, Peter, minister hospodárstva SR (2019-10-17):
Ďakujem pekne. Prajem vám dobrý deň. Vážený pán poslanec, v zmysle § 8c, § 8c ods. 4 zákona č. 71/2013 Z. z. o poskytovaní dotácií v pôsobnosti ministerstva hospodárstva, ktorého novelizované znenie nadobudne účinnosť 1. 11. 2019, plánuje Ministerstvo hospodárstva Slovenskej republiky v rámci a v nadväznosti na akčný plán rozvoja elektromobility vyhlásiť začiatkom decembra tohto roka výzvu na nákup batériových a plug-in hybridných elektrických vozidiel kategórie M1 a N1. V aktuálne v pripravovanej výzve bude poskytnutá dotácia vo výške 8-tisíc eur pre nákup batériových vozidiel a 5-tisíc eur pre plug-in hybridné elektrické vozidlá. Oprávnenými žiadateľmi budú všetky fyzické aj právnické osoby vrátane obcí a samospráv. Dovolím si ešte doplniť informáciu, že v nadväznosti na novelizovaný zákon sa síce maximálna výška dotácie v podobe percent neruší, ale nevzťahuje sa na kategórie vozidiel M1 a N1, ktoré plánujeme teraz podporiť. Pripravovaná výzva bude riešiť len elektromobily a plug-in hybridy, avšak ministerstvo hospodárstva nevylučuje v budúcnosti vyhlásenie výzvy aj pre vozidlá s iným alternatívnym pohonom, to znamená CNG, LNG, vodík a tak ďalej. Ďakujem za pozornosť.
Jurinová, Erika, podpredsedníčka NR SR (2015-09-17):
Vyhlasujem týmto rozpravu za skončenú. Pán spoločný spravodajca sa nechce vyjadriť k rozprave. Prerušujem rokovanie o tomto bode programu. Vyhlasujem krátku prestávku do hlasovania. (Krátka prestávka.) (Po prestávke.)
V. Veteška, podpredseda NR SR: (2004-12-14):
J. Jaduš, poslanec: Vážené kolegyne, kolegovia, ak som dobre počúval pána Soboňu, hovoril tu o princípoch. O ničom inom, len o princípoch a tak mi napadá, ak by sme sa aj my v snemovni správali principiálne, možno by mnohé normy aj v sociálnej oblasti nikdy nemohli uzrieť svetlo sveta. Ak hovoríme dnes o tom, že potrebujeme miliardy na dôchodkovú reformu, pýtam sa, prečo nemohli verejnoprávne dôchodkové fondy vstupovať a odkupovať portfóliá bohatých štátnych podnikov, len z tranzitu plynu by tu boli ročne miliardy korún. To znamená, že postupnosť krokov, ktorú vláda zvolila, likvidácia štátnych, bohatých štátnych firiem, odpredaj zahraničným investorom a následne riešenie dôchodkovej reformy, kde nám treba obrovské zdroje, ktoré sme už dávno prejedli, nás privádza do stavu, keď si nevieme rady. A z toho vznikajú pochybnosti. Takže ešte raz, ide tu skutočne o princípy, na ktoré pravdepodobne pre čiastkové riešenia zabúdame. Ďakujem pekne.
B. Bugár, podpredseda NR SR: (2002-02-20):
R. Šepták, poslanec: Ďakujem za slovo, pán predsedajúci. Chcel by som teda podporiť slová pani poslankyne Slavkovskej. Ja sám som absolventom externého štúdia, keď som študoval 6 rokov na vysokej škole s tým, že dá sa jednoznačne povedať, že väčšina ľudí, ktorí dnes večerne alebo externe študujú, už teraz platí od 10 000 do 20 000 a možno viac tisíc korún za semester, pán minister. A nedá sa teda hovoriť o tom, že by to štúdium bolo úplne zdarma. Tým chcem povedať, že dnes už musia súrodenci jeden na druhého čakať, pretože si jednotlivé rodiny nemôžu dovoliť dať na štúdium obidve deti. Čiže musia čakať pokiaľ jeden-druhý doštudujú, aby to finančne zvládli, nehovoriac o tom, že k týmto nákladom, ktoré sú na jednotlivé semestre, sa pridružujú ešte náklady z internátov, cestovné a ďalšie finančné prostriedky. Skutočne si neviem predstaviť, keď okrem týchto finančných prostriedkov, ktoré dnes sú vyžadované, má pristúpiť ešte k vysokému školstvu aj spoplatnenie externého štúdia. Myslím si, že skutočne ak vysoké školy čakajú zrovna na tieto peniaze, že ich vytrhnú z biedy, že tí ľudia, ktorí večerne študujú, si zaplatia, nehovoriac o tom, že je to diskriminačného charakteru, že jedni budú platiť, druhí nebudú platiť, nehovoriac o tom, aké veľké problémy vznikajú, keď sa mladí ľudia zamestnávajú, aby vlastne získali nejaké finančné prostriedky, aby mohli doštudovať. Chcem tým povedať, že sa snažíme zvyšovať percento vysokoškolsky vzdelanej populácie na Slovensku, tak ako je to všade vo svete bežné. Naopak, zavedením spoplatnenia štúdia dosiahneme to, že to percento sa nám bude znižovať a budeme mať veľmi veľké problémy. Chcem tým povedať, že žiadny národ nevymrel na múdrosť. A mali by sme na ňu vsadiť, pretože len múdri, inteligentní, vzdelaní ľudia dokážu sa predať aj v zahraničí a dokážu predať svoju prácu. Ďakujem.
Sulík, Richard, predseda NR SR (2011-05-17):
Keďže ústavnoprávny výbor ešte rokuje, predlžujem prestávku do 14.00 hodiny. (Pokračovanie prestávky.) (Po prestávke.)
Hambálek, Augustín, poslanec NR SR (2021-05-11):
Keďže sme rozhodli, že návrh zákona prerokujeme v druhom čítaní, prosím, dajte hlasovať o tom, že návrh zákona bude pridelený na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem v súlade s rozhodnutím predsedu Národnej rady Slovenskej republiky určiť Výbor Národnej rady Slovenskej republiky pre vzdelávanie, vedu mládež a šport s tým, aby výbory, ktorým bol návrh zákona pridelený, ho prerokovali v druhom čítaní vo výboroch do 11. júna 2021 a v gestorskom výbore do 14. júna 2021. Prosím, pán predsedajúci, dajte o tomto hlasovať.
Susko, Boris, poslanec NR SR (2022-12-06):
Prosím, pán predsedajúci, aby ste dali hlasovať o tom, že Národná rada prerokuje návrh ústavného zákona v druhom čítaní.
Počiatek, Ján, minister dopravy, výstavby a regionálneho rozvoja SR (2015-04-23):
Ďakujem za slovo. Vážená pani predsedajúca, vážené dámy, vážení páni, vážený pán poslanec, položená otázka sa netýka výkonu funkcie ministra vnútra Slovenskej republiky ani Ministerstva vnútra Slovenskej republiky. V prípade spoločnosti Váhostav-SK, a. s., prebieha vyšetrovanie. Vyšetrovateľ Národnej kriminálnej agentúry Prezídia Policajného zboru 31. marca 2015 začal podľa § 199 ods. 1 Trestného poriadku trestné stíhanie pre trestný čin poškodzovania veriteľa podľa § 239 ods. 1 písm. d), ods. 5 písm. a) Trestného zákona. Vyšetrovateľ je procesne nezávislý a všetky úkony, ktoré vykonáva, dozoruje dozorujúci prokurátor tak ako v každom trestnom konaní. Minister vnútra Slovenskej republiky do vyšetrovania žiadneho prípadu nevstupuje. Ďakujem za slovo. Skončil som.
Kazda, Radovan, poslanec NR SR (2021-09-28):
O sedemnástej. Ak bude teda, o sedemnástej, áno.
Gál, Gábor, poslanec NR SR (2015-11-24):
Ďakujem pekne za slovo. Ja sa vrátim k tomuto zákonu, k čomu vlastne už nemôžem sa vrátiť. Chcel som pôvodne vystúpiť v rozprave, ale určite s pravdepodobnosťou hraničiacou s istotou prejde návrh poslanecký, návrh pána poslanca Matejičku. Takže nebude k čomu vlastne vystupovať. Ale, pán poslanec Zajac, ja si myslím, že kariérny postup by mal ísť ďalej, aby policajt, ktorý odborne, praxou a svojím postojom skúsenosti má na to, aby od toho najmenšieho strážmajstra aj postúpil aj na post generála, takúto možnosť mal, nebol nejaký niekde zamedzený. A najlepšie by bolo na to, aby sme na každý nielen post v Policajnom zbore, ale aj na každý post na ústredný orgán štátnej správy zaviedli verejné hearingy, proste aby aj odborná aj laická verejnosť vedela posúdiť toho kandidáta čo najobjektívnejšie. Vtedy by nemohli byť nejaké také zákulisné dohody o tom, kto ktorý post obsadí. Keďže to by bolo veľmi divoké, keď niekto pohorí na nejakom pohovore a napriek tomu je vymenovaný. Deje sa to na pôde ústavnoprávneho výboru pre kandidátov na sudcu Ústavného súdu. To ukáže sa aj teraz. Takže som zvedavý, aký bude výsledok, ale je to krok určite dopredu.
Blanár, Juraj, podpredseda NR SR (2022-06-29):
Dve faktické poznámky na vaše vystúpenie. Pani poslankyňa Kozelová ako prvá. Počkajte ešte chvíľočku, ešte nemáte, už môžete.
Huba, Mikuláš, poslanec NR SR (2015-12-01):
Vážený pán predsedajúci, vážený pán minister, pani spravodajkyňa, dámy a páni, nebojte sa, budem veľmi stručný a vzhľadom na to, čo tu už dnes odznelo, nebudem ani originálny, ale keď už som sa prihlásil do rozpravy, tak si neodpustím tú možnosť vyjadriť sa k tejto závažnej problematike. Hneď na úvod poviem, že navrhujem, aby sme hlasovali o tom, že o týchto dvoch vládnych návrhoch nebudeme rokovať a rozhodovať teda v skrátenom legislatívnom konaní. Zdôvodnenie. Ide o veľmi citlivú problematiku, ktorá sa významným spôsobom dotýka celého fungovania štátu a každého jeho občana, a podľa názoru viacerých expertov sa to, čo je obsiahnuté v týchto návrhoch, dostáva aj do kolízie s medzinárodnými záväzkami, ktorými je Slovenská republika viazaná, to nechám na expertov, ale fakt je, že sa tieto názory často objavili a je to podporný argument preto, aby sme ten proces takto neospravedlniteľne neurýchľovali. Zdôrazňujem, že považujem za nevyhnutné aby tieto návrhy legislatívnych zmien prešli štandardným legislatívnym konaním vrátane, samozrejme, medzirezortného pripomienkového konania, ktoré, nemusím zdôrazňovať, slúži na to, aby sa naozaj všetky relevantné subjekty mali možnosť vyjadriť k daným návrhom. Zdôrazňujem to, čo tu už bolo tiež viackrát povedané, že toto volebné obdobie bude trvať ešte viac ako tri mesiace, ak sa nestane nič mimoriadne, a preto neobstojí argument, že s nejakých časových dôvodov nemôžeme absolvovať tento štandardný legislatívny proces. Ďakujem za pozornosť.
Beblavý, Miroslav, poslanec NR SR (2012-12-13):
Ďakujem pekne. Ospravedlňujem sa, že som sa prihlásil, lebo nie je na čo reagovať, takže sa vzdávam.
Bastrnák, Tibor, poslanec NR SR (2013-06-25):
Vážený pán poslanec, máte v tom veľkú pravdu, že to, čo pán prezident pripomienkoval, čo sa týka zdravotníkov, je maličký pozitívny krok, ale je to veľmi, veľmi málo, kvôli tomu, lebo ostatné sankcie tam zostali aj zostanú. A vylúčenie z komory, aj keď sa to znižuje eventuálne z 10 rokov na 2 roky, je to málo, lebo tie 2 roky ešte sú stále veľmi vysoký trest, hlavne preto, ako som spomínal, že ostatné negatíva tam zostanú. A je to paradox a obrovský paradox, že dílerom znižujeme tresty a zdravotníkom ich zavádzame. Takže ja si myslím, že pán prezident mal pravdu, keď vrátil tento zákon. A bolo by dobré, keby vládna väčšina nepodporila tento zákon. Ďakujem pekne.
Hlina, Alojz, poslanec NR SR (2013-10-24):
Ďakujem veľmi pekne. Teda chcem povedať, že naozaj som bol zmierlivý počas môjho vystúpenia, to vôbec nebolo, aby som teda, nemal niekto pocit, že mi na tom nejak hrozne záleží, či ma počúva, alebo nie, ale je to znova len výrazom tej neúcty k tomu. Keď sme odvolávali premiéra, nebol tu vôbec. Prosím vás, dobre, tak je to váš veľa, veľazbožštený premiér, tak ten tu nemusí byť. Ale už ani ministri tu nemusia byť?! Prosím vás, spravme si nejakú kultúru, zadefinujme si. Pán Borec povedal u nás na výbore, teda povedal, že prečo nebol na výbore, lebo mal tripartitu. Prosím vás, vy ste schopní raz povedať, že neprídete sem, lebo poskytujete rozhovor online Šaľa. Prosím vás, naozaj, toto je parlament. Parlament je najvyšší zákonodarný ústavný orgán, prosím vás, rešpektujte ho, vzdajte mu úctu a dôstojnosť. Keď ju odvolávame, však všetci máme nejaké potreby, prerušme, ale nech sa páči, v nejakom primeranom rangu nech tu pani ministerka je. Ďakujem.
Matejička, Vladimír, poslanec NR SR (2015-11-24):
No netreba to komentovať, dobre, pán poslanec Lipšic.
Laššáková, Jana, poslankyňa NR SR (2011-09-13):
Teraz prosím, pán predsedajúci, dajte hlasovať o postúpení návrhu zákona do tretieho čítania.
Tomáš, Erik, poslanec NR SR (2017-10-18):
Pán poslanec Galek, na úvod chcem povedať, že odmena pre advokátsku kanceláriu bola naozaj hanebná, nechutná, doslova hnusná. Preto veľmi kvitujem, že minister Žiga vyvodil veľmi tvrdú personálnu zodpovednosť, pretože ide o zbytočnú škvrnu na inak historickom procese, ktorým bolo prinavrátenie elektrárne Gabčíkovo do rúk občanov tohto štátu. Táto schôdza podľa mňa už bola zbytočná, resp. mohol tu byť jeden bod, pre ktorý mohla byť zvolaná, a to diskusia o systémových opatreniach, ktoré by dokázali predchádzať takýmto udalostiam. My sme tento program schválili, podporili, ale, bohužiaľ, opäť ste neprekročili ako opozícia svoj tieň a celé sa to opäť zmení len na vylievanie vedier špiny, ale to už je vaša zodpovednosť. Z vášho prejavu som si zapamätal najviac a možno aj preto, že už ste to v predchádzajúcich mediálnych vystúpeniach viackrát spomínali, to, že údajne cena, o ktorú by Slovensko prišlo v prípade prehratej arbitráže, je len vycucaná z prsta. Tak ja vám niečo odcitujem teraz, jeden výrok: „Premiér Robert Fico nesie politickú, ako aj osobnú zodpovednosť za to, že Slovensko môže prísť o takmer 590 mil. eur pre kauzu Vodnej elektrárne Gabčíkovo. Blíži sa na Slovenskú republiku ďalšia obrovská platba, ktorú zaplatia daňoví poplatníci len preto, lebo jeden podpriemerný právnik si Slovensko pomýlil so svojou firmou.“ Hádajte, kto je autorom tohto výroku? Váš veľký predseda Richard Sulík už vtedy vedel, aká je táto suma, vtedy nebola vycucaná z prsta, ale teraz už je. A potom ešte k tomu vášmu vzťahu ku Gabčíkovu, z vášho prejavu mi bolo jasné, že keby ste boli pri privatizácii elektrární, pri nájme elektrární, zachovali by ste sa rovnako... (Prerušenie vystúpenia časomerom.)
Kondrót, Maroš, poslanec NR SR (2019-10-23):
Ďakujem pekne, pán predseda. Vážená pani ministerka, vážení kolegovia, kolegyne, Výbor Národnej rady Slovenskej republiky pre hospodárske záležitosti ako gestorský výbor k predmetnému vládnemu návrhu zákona, ktorú máme ako tlač 1598, podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 1989 z 11. septembra 2019 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Výbory prerokovali návrh zákona v lehote ustanovenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 721 z 8. októbra 2019 a Výbor Národnej rady Slovenskej republiky pre hospodárske záležitosti uznesením č. 394 z 10. októbra 2019. Z uznesení výborov Národnej rady Slovenskej republiky uvedených pod bodom III tejto správy, vyplývajú tri pozmeňujúce a doplňujúce návrhy. Všetky majú charakter legislatívnotechnickej úpravy. Gestorský výbor odporúča hlasovať o bodoch 1 až 3 spoločne, s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 314/2012 Z. z. o pravidelnej kontrole vykurovacích systémov a klimatizačných systémov a o zmene zákona č. 455/1991 Zb. o živnostenskom podnikaní v znení neskorších predpisov a ktorým sa mení a dopĺňa zákon č. 321/2014 Z. z. o energetickej efektívnosti a o zmene a doplnení niektorých zákonov v znení zákona č. 4/2019 Z. z. schváliť v znení pozmeňujúcich a doplňujúcich návrhov uvedených v tejto spoločnej správe, v ktorej gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 407 z 15. októbra 2019. Týmto uznesením výbor zároveň poveril spoločného spravodajcu Maroša Kondróta predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Pán predseda, skončil som, otvorte, prosím, všeobecnú rozpravu.
Zmajkovičová, Renáta, podpredsedníčka NR SR (2012-09-13):
Ďakujem, pán minister. Teraz dávam slovo spravodajcovi, predsedovi navrhnutého gestorského výboru pre sociálne veci, poslancovi Jánovi Podmanickému.
Horváth, Zoltán, poslanec NR SR (2010-12-02):
Prosím, pán predsedajúci, dajte hlasovať o vyňatých bodoch zo spoločnej správy, a to 14, 20, 26 a 65.
M. Hort, podpredseda NR SR: (2007-11-29):
A slovo má pán predseda zdravotného výboru, pán poslanec Viliam Novotný, nech sa páči.
Bugár, Béla, podpredseda NR SR (2019-10-16):
Prezentujme sa a hlasujme. (Hlasovanie.) Prítomných 140, za 85, proti 21, zdržalo sa 34 poslancov. Sme v treťom čítaní. Otváram rozpravu a pýtam sa, či sa hlási niekto do rozpravy. Nie. Vyhlasujem ju za skončenú. Nech sa páči.
Žiga, Peter, podpredseda NR SR (2023-11-16):
Pán podpredseda vlády, chcete odpovedať?
Bugár, Béla, podpredseda NR SR (2017-02-03):
Pani poslankyňa Grausová.
Borec, Tomáš, minister spravodlivosti SR (2015-11-13):
Ďakujem veľmi pekne, pani predsedajúca. Vážené pani poslankyne, poslanci, predkladám návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Národný bezpečnostný úrad spoločne s Úradom vlády Slovenskej republiky vypracoval návrh zákona, ktorým sa mení a dopĺňa tento zákon, pričom predstavuje plnenie opatrenia č. 1 vyplývajúceho z Koncepcie kybernetickej bezpečnosti Slovenskej republiky na roky 2015 až 2020, schválenej vládou Slovenskej republiky, a jeho cieľom je úprava a vymedzenie kompetencií na úseku kybernetickej bezpečnosti. Uvedený návrh vo svojom obsahu vymedzuje generálnu kompetenciu v oblasti kybernetickej bezpečnosti a zveruje do pôsobnosti Národného bezpečnostného úradu ako ústredného orgánu štátnej správy, a to, samozrejme, pre kybernetickú bezpečnosť. Úlohy Národného bezpečnostného úradu budú najmä koncepčného, legislatívneho a metodického charakteru vrátane tvorby, koordinácie a uskutočňovania štátnej politiky pre kybernetickú bezpečnosť. Národnostný bezpečnostný úrad bude zároveň riešiť aj medzinárodné aspekty kybernetickej bezpečnosti. Toľko, vážené pani poslankyne, poslanci, úvodom. Ďakujem pekne, pani predsedajúca, skončil som.
Sulík, Richard, poslanec NR SR (2013-09-18):
Ďakujem veľmi pekne za slovo. Po prvé, by som chcel ešte dodať, pán Šramko, to, že teda som ocenil vašu správu, samozrejme znamená, že aj klub SaS bude za ňu hlasovať. A druhá vec je reakcia na rečníka. Ivan, ty si sa v úvode tvojej, tvojho prejavu, len, žiaľ uniklo mi to, a preto by som ťa chcel poprosiť, keby si mohol potom v reakcii zopakovať, vyjadril, že teda zaujmeš pozíciu alebo teda stanovisko k SPP večer niekedy. Tak možno keby si mohol potvrdiť, aj s ohľadom na to, čo pani Nachtmannová teraz práve vravela, a možno teda aj tam potom reagovať. My si to určite radi vypočujeme. Ďakujem.
Viskupič, Marián, poslanec NR SR (2019-09-19):
Ďakujem pekne za slovo, vážený pán predsedajúci. Vážené panie poslankyne, vážení páni poslanci, dovoľte mi teda predstaviť aj druhý návrh viažuci sa k zákonu o samosprávnych vyšších územných celkov. Takže návrh zákona, ktorým sa mení zákon č. 302/2001 Z. z. o samospráve vyšších územných celkov v znení neskorších predpisov, predkladajú na rokovanie Národnej rady Slovenskej republiky poslanci Národnej rady Slovenskej republiky pán Klus, pán Laurenčík a Viskupič. Predloženým návrhom zákona sa zavádza pravidlo elektronického doručovania všeobecne záväzných nariadení vyšších územných celkov obciam namiesto doterajšieho doručovania poštou v listinnej forme. Podľa súčasnej úpravy zákona o samosprávnych krajoch, samosprávny kraj zasiela jeden výtlačok všeobecne záväzného nariadenia vyššieho územného celku všetkým obciam vo svojom územnom obvode. Prináša to množstvo papiera, kancelárskeho materiálu, či už tonery, obálky, poštových poplatkov a hlavne ľudskej práce. Z uvedeného dôvodu navrhujeme zmeniť znenie zákona tak, aby sa všeobecne záväzné nariadenia samosprávnych krajov zasielali obciam už len elektronicky. Na Slovensku máme takmer 3000 obcí a v súčasnosti má každá obec svoju elektronickú schránku. V tejto snemovni zvykneme riešiť úpravy väčšinou v miliónoch eur. Táto zmena prináša ročnú úpravu alebo úsporu len ohľadom asi 70-tisíc euro, ale aj to je niečo. Pričom vôbec tá úspora je hlavne na ľudskej práci. Ale ja si myslím, že príroda sa nám poďakuje za cca jeden milión ušetrených hárkov papiera, takže predsa tu nejaký milión máme, a cca 18-tisíc obálok a rovnaký počet zásielok, ktoré nemusia byť doručované. Ja si myslím, že toto by mohlo stáť za drobnú zmenu zákona. Návrh zákona je v súlade s ustanoveniami Ústavy Slovenskej republiky, inými ústavnými zákonmi a zákonmi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Návrh zákona bude mať pozitívny vplyv na verejné financie, teda na rozpočty vyšších územných celkov. Návrh zákona nebude mať vplyv na podnikateľské prostredie, na životné prostredie, na informatizáciu spoločnosti, nebude mať ani vplyv na manželstvo, rodičovstvo, rodinu a sociálne vplyvy. Vážené kolegyne, kolegovia, vážená kolegyňa, kolegovia, dovolím si vás všetkých poprosiť o podporu predloženého návrhu. Ďakujem pekne. Pán predsedajúci, skončil som.
Figeľ, Ján, podpredseda NR SR (2013-04-30):
Ďalším rečníkom prihláseným do rozpravy je pán Miroslav Kadúc za klub OĽaNO, nech a páči.
Blanár, Juraj, podpredseda NR SR (2023-05-25):
Ďakujem. Prerušujem rokovanie o tomto bode programu. Poprosím pána ministra, aby zotrval na svojom mieste, pretože budeme pokračovať jeho návrhmi. Ďakujem pani spravodajkyni za spoluprácu. A pristúpime k prvému čítaniu o vládnom návrhu zákona o ochrane svedka a o zmene a doplnení zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov. Je to parlamentná tlač 1563, návrh na pridelenie výborom je v rozhodnutí 1631. Poprosím teraz pána ministra Ivana Šimka, aby tento vládny návrh v pléne uviedol, nech sa páči. (Rokovanie o vládnom návrhu zákona o ochrane svedka a o zmene a doplnení zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov , tlač 1563.)
Kollár, Boris, predseda NR SR (2020-05-13):
Prosím, prezentujme sa a hlasujme. (Hlasovanie.) Prítomných 141 poslancov, za 119, proti žiadny, zdržalo sa 21 poslancov, nehlasoval 1. Konštatujem, že sme schválili vládny návrh zákona, ktorým sa menia a dopĺňajú niektoré zákony v pôsobnosti ministerstva kultúry v súvislosti s ochorením COVID-19. Teraz pristúpime k hlasovaniu o návrhu uznesenia k návrhu na voľbu zástupcu navrhnutého vládou Slovenskej republiky do Dozornej rady Sociálnej poisťovne (tlač 85), bod 24 programu. Dávam slovo poverenej členke Výboru Národnej rady pre sociálne veci poslankyni Vladimíre Marcinkovej, aby hlasovanie uviedla.
P. Hrušovský, predseda NR SR: (2003-10-23):
Pani poslankyňa Zmajkovičová, chcete položiť doplňujúcu otázku? Áno, nech sa páči.
Suja, Miroslav, poslanec NR SR (2022-06-24):
Ďakujem za slovo, pán podpredseda. Veľmi dobré vystúpenie môjho kolegu Milana Mazureka, v ktorom zhrnul všetky zlyhania ministra životného prostredia. Ale, bohužiaľ, spomenul aj správanie nás kolegov, ktorí sme tu v parlamente, a ktorí sa včera smiali a chechotali, keď som čítal list od rodiny brutálne zabitého otca, manžela, starého otca, čo bola hlboká neúcta k tejto rodine, ktorí vedeli, že tento list sa tu bude čítať. Ale o čo viac ma prekvapilo alebo zarmútilo, že aj napriek tomu, že sme ich včera na to upozornili, že to bolo absolútne nevhodné, tak dneska, keď si spomenul, že či čakáme na to, kým zahynie prvé dieťa, tak sa tu Jožko Pročko smial ako nepríčetný. Takto ďaleko sme, kolegovia, dospeli? Vy ste schopní sedieť s takýmto človekom, keď sa tu hovorí, že niekto zomrie? Dobre, keď sa smial včera, že tu ide zomrieť niekto dospelý alebo že zab... že zabil niekto, roztrhal medveď dospelého, ale keď sa hovorí, že či čakáme na to, že roztrhá medveď ďalšie dieťa alebo kým zahynie prvé dieťa, a on sa tu smeje ako nepríčetný, vy ho neviete sami trošku upozorniť, odsúdiť? Vám to nevadí to jeho správanie, pročkovci? Vy ste takí istí ako on? A potom pokračuje ďalej a náhodou sem príde so SaS-ky pani poslankyňa Zemanová čisto náhodou a ide sa tu zasa smiať ona, ako keby bolo senilná, a potom znova odíde. To je tá úcta k tomu, že sa tu stratil ľudský život? Že tu dochádza k útokom na ľudí, doživotným traumám? Však trošku majme súcitu. A keď vám to jedno, tak sa choďte smiať vonku. Podľa mňa neni to vhodné na... pri takejto téme. Absolútne.
Figeľ, Ján, podpredseda NR SR (2013-01-31):
Druhá otázka v poradí je od pani podpredsedníčky parlamentu Eriky Jurinovej na ministra hospodárstva pána Tomáša Malatinského a znie: "Vážený pán minister, akým spôsobom hodnotíte dopad niektorých opatrení tejto vlády na podnikateľské prostredie. Hrozí nám odchod ďalších firiem, podobne ako je to v prípade spoločnosti U. S. Steel? Nech sa páči, pán minister.
Zajac, Pavol, poslanec NR SR (2014-12-02):
Vážený pán minister, vo svojom vystúpení ste spomenuli aj reformu ESO, o ktorej hovoríte, že prináša úsporu vo verejných financiách. Ja som vo svojom vystúpení hovoril a ešte znova sa vás pýtam, štátne rozpočtové organizácie zamestnávajú 127 260 ľudí. Na budúci rok to bude o 300 ľudí viacej ako v roku 2014, dochádza ku nárastu počtu zamestnancov v štátnych rozpočtových organizáciách. Tak ako môže dochádzať ku zníženiu výdavkov, keď dochádza ešte ku valorizácii platov? A keď som vo svojom vystúpení hovoril o tom, že zúfalo každé jedno ministerstvo hľadá, čo by mohlo označiť za ESO, tak vám prečítam z ministerstva vnútra, efektívna a spoľahlivá štátna správa, toto je v rozpočte napísané: „Celkové výdavky v roku 2015 oproti schválenému rozpočtu roku 2014 klesajú o 65,4 mil. eur, čo predstavuje pokles o 6,08 %.“ A teraz počúvajte: „Rozdiel je spôsobený najmä konaním troch volieb, voľba prezidenta, voľba do európskeho parlamentu a voľby do orgánov samospráv obcí v roku 2014 a nižším rozpočtovaním výdavkov na osobitný účet.“ Čiže tým, že v roku 2015 tieto tri voľby nebudú, sa usporí 37 mil. eur. A toto niekto nazve, že to je úspora v rámci ESA! Tak ja už tomu teda naozaj nerozumiem. Nebudeme mať už žiadne voľby nikdy a budeme mať úsporu, systémovú úsporu ESO?! Veď ESO nám bolo predstavované, že to budú systémové opatrenia, ktoré aj do budúcnosti nám každý rok budú prinášať úsporu verejných financií. A nemôžete navyšovať v štátnej správe počet zamestnancov, valorizovať platy a tváriť sa, že... (Prerušenie vystúpenia časomerom).
M. Pado, poslanec: (2009-06-18):
Ďakujem pekne.
Zemanová, Anna, poslankyňa NR SR (2017-04-06):
Ďakujem pekne za slovo. Anka, chcem Ti poďakovať za tvoje vystúpenie, kde si zhrnula vecne a fakticky všetky argumenty, a myslím si, že bolo to potrebné, aby sme po tom nočnom maratóne to dnes ráno takto mali zhrnuté. Ďakujem pekne.
Zemanová, Anna, poslankyňa NR SR (2017-09-13):
Ďakujem pekne, pán kolega. Ja som sa chcela opýtať, neviem, teda či som len nepostrehla, ale ten pozmeňujúci návrh, ktorý bol položený vonku ako za klub OĽANO, vlastne nebol prečítaný. To znamená, že nikto ho nepredložil, či nebudene ani o ňom ani hlasovať. (Reakcia z pléna.) Nebol. Ja, ja sa chcem spýtať, či som len náhodou nepostrehla. Ale ani, Ján Budaj, ty si ho neprečítal, však? Ten pozmeňujúci návrh. Čiže nie je predložený za vás. Ďakujem pekne.
Žiga, Peter, podpredseda NR SR (2024-02-15):
S reakciou na faktické poznámky pán poslanec Pročko.
Paška, Pavol, predseda NR SR (2013-12-18):
Poprosím, poprosím do zápisu. Pán poslanec Kovačócy uvedie teraz hlasovanie v prvom čítaní o návrhu pánov poslancov Galka a Vašečku na vydanie zákona č. 73 o štátnej službe príslušníkov Policajného zboru, SIS a Zboru väzenskej a justičnej stráže (tlač 792). (Hlasovanie o návrhu poslancov Národnej rady Slovenskej republiky Ľubomíra Galka a Richarda Vašečku na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov , tlač 792.)
Danko, Andrej, predseda NR SR (2016-10-25):
Ďakujem, pán poslanec. Na vystúpenie pána poslanca tri faktické poznámky. Uzatváram možnosť prihlásenia s faktickými poznámkami. Pán poslanec Jozef Viskupič.
Blanár, Juraj, podpredseda NR SR (2022-12-01):
Jedna faktická poznámka na vaše vystúpenie. Pán poslanec Oravec, nech sa páči.
P. Hrušovský, podpredseda NR SR: (2002-03-20):
Panie poslankyne, páni poslanci, pán minister vzniesol námietku, Národná rada musí rozhodnúť hlasovaním o tom, či akceptuje výhrady pána ministra alebo nie. Najskôr sa musíme s týmto procedurálnym problémom vysporiadať a potom sa ukáže, či Národná rada bude alebo nebude hlasovať, pani poslankyňa Sabolová, o návrhu, ktorý je obsiahnutý v spoločnej správe. Prosím, pán poslanec Cabaj.
Bugár, Béla, podpredseda NR SR (2018-06-21):
Pán poslanec Poliačik.
Valocký, Jozef, poslanec NR SR (2023-05-10):
Pán poslanec, pri všetkej úcte a budem sa dotýkať aj predkladateľov. Presne o toto ide. Ja nehovorím, že napríklad máte dvojtisícový poľovný revír, päťsto hektárov je napríklad urbariát. Ten majiteľ alebo čo, majiteľ toho poľovného revíra platí tomu urbariátu za prenájom. Teraz podľa tohoto príklad poviem. Pán poslanec, desať ľudí z toho urbariátu musí zobrať do toho poľovného združenia a pýtam sa, ako ste urobili to, že teda potom nebudeme platiť to, nebude sa platiť tomu urbariátu, ten majiteľ poľovného revíra? Lebo, lebo zobral tých desať ľudí do toho poľovného revíru. To je prvá vec. A druhá vec. Keď príde škoda stotisíc, aj tí, ktorí pristúpili, tí desiati, dvadsiati do toho revíru, tí poľovní... tí ľudoví poľovníci budú musieť platiť. A toto hovorím, že nie je v tomto zákone. Alebo ak áno, tak ma z toho vyveďte. A ja sa divím, SaS-ka, že podporuje tento zákon. Však dobre, vstúp do poľovného revíru, ale musíš sa podieľať na všetkých finančných nákladoch, ktoré sú tam. Nieže, ja neviem, Jozef X. bude mať poľovný revír, musí zobrať tridsať ľudí a Jozef X., Pročko, Valocký alebo kto bude platiť, ja neviem, tých stotisíc. Pýtam sa, či je toto, pán poslanec, v tomto zákone definované. Rozumiete ma, o čom hovorím? Alebo pán poslanec povie, že užívateľ poľovného pozemku má urobiť dvanásťmetrový pás. No nemôže, však to je družstevník, ktorému nemôžte skosiť tú kukuricu, no. Buď ste sa pomýlili, alebo neviem ako to, ako to, ako to má. Vy mu nemôžte pri tom lese skosiť tých dvanásť metrov, tomu družstevníkovi, si myslím, no. Čiže, pán predkladateľ, o toto mi ide. Áno, a... (Prerušenie vystúpenia časomerom.)
Šimečka, Michal, podpredseda NR SR (2024-01-26):
Ďakujem veľmi pekne. Na vaše vystúpenie päť faktických poznámok. Ako prvá pani poslankyňa Marcinková.
Grendel, Gábor, podpredseda NR SR (2022-05-20):
A ešte pani poslankyňa Monika Kozelová.
Jurinová, Erika, podpredsedníčka NR SR (2013-09-18):
S reakciou na faktické poznámky pán poslanec Sólymos.
P. Hrušovský, predseda NR SR: (2005-12-07):
(Hlasovanie.) 128 prítomných, 47 za, 63 proti, 17 sa zdržalo, 1 nehlasoval. Návrh sme neschválili. V. Horák, poslanec: Teraz budeme hlasovať o už spomenutom pozmeňujúcom návrhu, ktorý je v spoločnej správe. Odporúča ho gestorský výbor schváliť.
Kéry, Marián, poslanec NR SR (2013-09-11):
Ďakujem za slovo. (Prerušenie vystúpenia predsedajúcim.)
Šipoš, Michal, poslanec NR SR (2021-12-14):
Ďakujem pekne. Tak ja to uzavriem za najväčší poslanecký klub tejto snemovne. Poslanci hnutia OĽANO budú hlasovať za všetky reformné zákony na tejto schôdzi, ktoré Slovensko po dvanástich rokoch drancovania SMER-u a jeho kumpánov potrebuje ako soľ. Ďakujem pekne. (Potlesk.)